En 42-årig mand er varetægtsfængslet i fire uger i sagen om en brand i en dyrehandel i Frederikshavn. 

[b] 
[/b]

En 42-årig mand fra Frederikshavn blev onsdag fremstillet i grundlovsforhør i sagen om ildspåsættelse og indbrud i dyreforretningen Akvariekælderen i Søndergade i Frederikshavn i sidste uge. Han blev varetægtsfængslet i fire uger, oplyser anklager i sagen, politifuldmægtig Morten Sønderby fra Nordjyllands Politi. Oplysningerne er dog sparsomme i sagen, da der blev nedlagt referatforbud under grundlovsforhøret. Den 42-årige mand er blevet anholdt på baggrund af vidneforklaringer og ransagninger på hans bopæl, hvor man fandt dyr, som blev stjålet i Akvariekælderen. Forhandleren i Akvariekælderen, Mette Inge Beltoft Lykkenshede, har efter branden arbejdet i døgndrift for at rydde op efter de skader, branden forårsagede. Hendes første optælling efter branden sagde, at 150 dyr var døde under branden, men det har vist sig, at i alt 240 dyr omkom.